Z A P I S N I K

s 21. sjednice Upravnog vijeća Dječjeg vrtića Vrbovec održane dana 30.9.2022. godine u prostorijama Dječjeg vrtića Vrbovec s početkom u 19.15 sati

Pristutni: Maja Novosel – predstavnica osnivača i predsjednica, Petra Prelog – zamjenica za vrijeme privremene spriječenosti ravnatelja, Mirjana Kunder – predstavnica osnivača i zamjenica predsjednice, Helena Drvenkar – prestavnica osnivača, Ivana Katinić, Renata Stanić – predstavnice odgojitelja, Anita Ranogajec – voditeljica računovodstva, Višnja Marjanac – tajnica i zapisničarka

Ispričali su se: Vlado Mesnik – predstavnik osnivača i Iva Lončarić Kelečić – predstavnica roditelja

Gđa Novosel, predsjednica pozdravila je prisutne, konstatirala kvorum te je predložila sljedeći

D N E V N I R E D

1. Usvajanje zapisnika sa 20. (elektronske) sjednice Upravnog vijeća održane 22. rujna 2022. godine,
2. Godišnji plan i program rada Dječjeg vrtića Vrbovec za pedagošku godinu 2022. /2023.
3. Financijski plan Dječjeg vrtića Vrbovec za 2023. godinu s projekcijom za 2024. i 2025. godinu,
4. Donošenje Odluke o ekonomskoj cijeni za pedagošku godinu 2022./2023.
5. Izbor kandidata po natječaju za radno mjesto odgojitelja na određeno puno radno vrijeme za vođenje predškole u Preseki i Rakovcu te ispomoć i zamjene u redovnim odgojno-obrazovnim skupinama,
6. Donošenje odluke o raspisivanju natječaja za radno mjesto odgojitelja na određeno puno radno vrijeme,
7. Pitanja, prijedlozi i mišljenja.

Nije bilo primjedbi te je predloženi dnevni red jednoglasno usvojen.

Ad. 1.

Gđa Novosel, predsjednica konstatirala je da su članovi Upravnog vijeća zapisnik s 20. (elektronske)sjednice dobili elektronskom poštom, otvorila raspravu i upitala ima li primjedbi.

Nije bilo pitanja ni primjedbi te je gđa Novosel, predsjednica predložila usvajanje zapisnika.

Jednoglasno je donesen

Zaključak:

Usvaja se zapisnik s 20. (elektronske) sjednice Upravnog vijeća.

Ad. 2.

Gđa Novosel, predsjednica dala je riječ gđi Prelog, zamjenici za vrijeme privremene spriječenosti ravnatelja.

Gđa Prelog, zamjenica za vrijeme privremene spriječenosti ravnatelja rekla je Godišnji plan i program rada Dječjeg vrtića Vrbovec za pedagošku godinu 2022./2023. predstavljen na Odgojiteljskom vijeću te da je na istome usvojen uz manje korekcije.

Gđa Novosel, predsjednica otvorila je raspravu te komentirala da je da se vidi da se promišlja pri pisanju Godišnjeg plana, da vidi da ima noviteta kao npr. individualni razgovori s roditeljima.

Gđa Prelog, zamjenica za vrijeme privremene spriječenosti ravnatelja odgovorila je da su se individualni razgovori i prije provodili, ali se sada uvela obaveza provođenja istih.

Drugih pitanja ni primjedbi nije bilo te je gđa Novosel, predsjednica predložila donošenje Godišnjeg plana i programa Dječjeg vrtića Vrbovec za pedagošku godinu 2022./2023.

Prijedlog je jednoglasno usvojen.

Upravno vijeće donosi

O D L U K U

I.

Donosi se Godišnji plan i program rada Dječjeg vrtića Vrbovec za pedagošku godinu 2022./2023.

II.

Ova Odluka stupa na snagu danom donošenja.

Predsjednica Upravnog vijeća

Maja Novosel

Ad. 3.

Gđa Novosel, predsjednica dala je riječ gđi Ranogajec, voditeljici računovodstva.

Gđa Ranogajec, voditeljica računovodstva konstatirala je da su članovi Upravnog vijeća Prijedlog Financijskog plana za 2023. godinu dobili s materijalima za sjednicu te je navela da su planirani rashodi za 2023. godinu ukupno iznose 1.679.330,00 €, odnosno 12.652.912, kn.

Gđa Novosel, predsjednica otvorila je raspravu.

Nije bilo pitanja ni primjedbi te je gđa Novosel, zamjenica predsjednice dala na usvajanje donošenje odluke o usvajanju Prijedloga Financijskog plana za 2023. godinu s projekcijom za 2024. i 2025. godinu.

Prijedlog je jednoglasno usvojen.

Upravno vijeće donosi

O D L U K U

I.

Prihvaća se Prijedlog Financijskog plana Dječjeg vrtića Vrbovec za 2023. godinu s projekcijom za 2024. i 2025. godinu

II.

Ova Odluka stupa na snagu danom donošenja.

Predsjednica Upravnog vijeća

Maja Novosel

Ad. 4.

Gđa Novosel, predsjednica dala je riječ gđi Prelog, zamjenici za vrijeme privremene spriječenosti ravnatelja.

Gđa Prelog, zamjenica za vrijeme privremene spriječenosti ravnatelja rekla je kako su porasli troškovi hrane, energenata i drugih potrepština te da je u odnosu na ranije upisan manji broj djece, tako da ekonomska cijena za ovu pedagošku godinu iznosi 2.900,00 kn, odnosno 384,90 €. Gđa Prelog, zamjenica za vrijeme privremene spriječenosti ravnatelja pojasnila je da ekonomska cijena vrtića, sukladno Državnom pedagoškom standardu predškolskog odgoja i naobrazbe uključuje bruto plaće, naknade i materijalna prava radnik, prehranu djece, materijalne izdatke, troškove energije i komunalija, tekućeg održavanja objekta i opreme, prijevoza djece među objektima Vrtića, nabave namještaja i opreme, nabave sitnog materijala.

Nije bilo pitanja ni primjedbi te je gđa Novosel, predsjednica predložila donošenje odluke o ekonomskoj cijeni vrtića.

Prijedlog je jednoglasno usvojen.

Upravno vijeće donosi

O D L U K U

I.

Ekonomsku cijenu redovitog programa predškolskog odgoja Dječjeg vrtića Vrbovec utvrđuje Upravno vijeće Vrtića.

II.

Ekonomska cijena usluga Dječjeg vrtića Vrbovec za pedagošku godinu 2022./2023. iznosi 2.900,00 kuna (384,90 € po tečaju 7,5345) mjesečno po jednom djetetu, a obuhvaća troškove utvrđene Državnim pedagoškim standardom predškolskog odgoja i obrazovanja, odnosno troškove:

1. Izdataka za radnike, i to:  
   – bruto plaće,  
   – naknade i materijalna prava radnika.
2. Prehrane djece.
3. Uvjeta boravka djece, i to:  
   – materijalnih izdataka,  
   – energije i komunalija,  
   – tekućeg održavanja objekta i opreme,  
   – prijevoza djece među objektima Vrtića, ukoliko jutarnje dežurstvo nije organizirano u svim objektima.
4. Nabave namještaja i opreme.
5. Nabave sitnog materijala.

Ekonomska cijena utvrđuje se na temelju obračunske kalkulacije stvarnih troškova i broja djece.

III.

U troškove za obračun cijene programa nisu uključeni:

* troškovi realizacije posebnih projekata financiranih iz fondova Europske unije u iznosu sufinanciranja od strane Europske unije,
* troškovi povremenih izleta i drugih programa koji su financirani isključivo uplatama roditelja – korisnika usluga.

IV.

Mjerila za naplatu usluga Dječjeg vrtića Vrbovec od roditelja – korisnika usluga utvrđuje Gradsko vijeće Grada Vrbovca.

V.

Ova Odluka stupa na snagu dan nakon donošenja.

Predsjednica Upravnog vijeća

Maja Novosel

Ad. 5.

Gđa Novosel, predsjednica dala je riječ gđi Prelog, zamjenici za vrijeme privremene spriječenosti ravnatelja.

Gđa Prelog, zamjenica za vrijeme privremene spriječenosti ravnatelja rekla je da su pristigle dvije zamolbe te da samo Barbara Mušak ispunjava sve uvjete te je poslala svu traženu dokumentaciju, stoga predlaže zasnivanje radnog odnosa za radno mjesto odgojitelja za vođenje programa predškole u Preseki i Rakovcu te ispomoć i zamjenu u redovnim odgojno-obrazovnim skupinama s Barbarom Mušak.

Nije bilo pitanja ni primjedbi te je gđa Novosel, predsjednica predložila donošenje odluke.

Prijedlog je jednoglasno usvojen.

Upravno vijeće donosi

O D L U K U

O IZBORU KANDIDATA ZA ZASNIVANJE RADNOG ODNOSA

NA ODREĐENO PUNO RADNO VRIJEME

I.

Po natječaju za radno mjesto odgojitelja na određeno puno radno vrijeme KLASA: 112-01/22-01/04, URBROJ: 238-32-69-04-22-2 objavljenom 16. rujna 2022. godine, temeljem Zakona o predškolskom odgoju i obrazovanju (NN 10/97, 107/07, 94/13, 98/19 i 57/22), na prijedlog zamjenice za vrijeme privremene spriječenosti ravnatelja izabrana je sljedeća kandidatkinja:

Barbara Mušak, sveučilišna prvostupnica odgojiteljica djece rane i predškolske dobi.

.

II.

Nalaže se zamjenici za vrijeme privremene spriječenosti ravnatelja Dječjeg vrtića Vrbovec s izabranom kandidatkinjom sklopiti ugovor o radu.

III.

Ova Odluka stupa na snagu danom donošenja.

O b r a z l o ž e n j e

Temeljem odluke Upravnog vijeća Dječjeg vrtića Vrbovec KLASA: 112-01/22-01/04, URBROJ: 238-32-69-04-22-1 od 13. rujna 2022. godine, raspisan je natječaj za radno mjesto odgojitelja/ice na određeno puno radno vrijeme za vođenje predškole u Preseki i Rakovcu te ispomoć i zamjenu u redovnim odgojno-obrazovnim skupinama (1 izvršitelj) KLASA: 112-01/22-01/03, URBROJ: 238-32-69-04-22-2 te je isti, sukladno Zakonu o predškolskom odgoju i obrazovanju, objavljen 16. rujna 2022. godine.

Na natječaj je pristigla jedna zamolba, kandidatkinja Barbara Mušak zadovoljava uvjetima natječaja te je te je zamjenica za vrijeme privremene spriječenosti ravnatelja Dječjeg vrtića Vrbovec predložila zasnivanje radnog odnosa s kandidatkinjom Barbarom Mušak, sveučilišnom prvostupnicom odgojiteljicom djece rane i predškolske dobi.

Upravno vijeće Dječjeg vrtića Vrbovec jednoglasno je prihvatilo prijedlog ravnateljice te je odlučeno kao u izreci ove Odluke.

Predsjednica Upravnog vijeća:

Maja Novosel

Ad. 6.

Gđa Novosel, predsjednica dala je riječ gđi Prelog, zamjenici za vrijeme privremene spriječenosti ravnatelja.

Gđa Prelog, zamjenica za vrijeme privremene spriječenosti ravnatelja rekla je da je još jedna kolegica najavila korištenje bolovanja zbog komplikacija u trudnoći te je, zbog njezine zamjene, potrebno raspisati natječaj za radno mjesto odgojitelja na određeno puno radno vrijeme, do njezinog povratka na radno mjesto.

Nije bilo pitanja ni primjedbi te je gđa Novosel, predsjednica predložila donošenje odluke.

Prijedlog je jednoglasno usvojen.

Upravno vijeće donosi

O D L U K U

I.

Raspisuje se natječaj za radno mjesto odgojitelja/ice na određeno puno radno vrijeme za zamjenu za rodiljni i roditeljski dopust te godišnji odmor odsutne radnice – jedan izvršitelj.

II.

Ova Odluka stupa na snagu danom donošenja.

Predsjednica Upravnog vijeća

Maja Novosel

Ad. 7.

Nije bilo pitanja, primjedbi i mišljenja te je gđa Novosel, zamjenica predsjednice zaključila sjednicu u 19.45 sati.

Zapisničarka: Predsjednica Upravnog vijeća

Višnja Marjanac Maja Novosel

KLASA: 007-04/22-01/02

URBROJ: 238-32-69-04-22-12